Presteskøytene

Presteskøytene var tre skyssbåter ment til bruk for prester i Finnmark. Skøytene var en gave fra lutherske kirker i USA til gjenreisningen av Finnmark etter nedbrenningen av Finnmark og Nord-Troms under andre verdenskrig. Presteskøytene ble bygget ved J.M. Kleivset Baåtbyggeri på Klevset i Halsa og sjøsatt under navnene «Presteskøyta I», «Presteskøyta II» og «Presteskøyta III» i juli 1949.

Presteskøytene avløste «Kirkeskøyta» som hadde blitt vigslet 11. april 1946, men som måtte innstille på grunn av manglende driftsmidler.

I den perioden skøytene tilhørte kirken var «Presteskøyta I» stasjonert i Loppa prestegjeld fra 6. august 1949 til 7. mai 1955 og i Hasvik prestegjeld fra 8. mai 1955 til 1968. «Presteskøyta II» var i Måsøy prestegjeld fra 6. august 1949 til mars 1969 og skøyte nummer III var i Tana prestegjeld i tidsrommet 10. august 1949 til 22. oktober 1956 og i Skjervøy prestegjeld 23. oktober 1956 til våren 1968.

 Litteratur 
 Einar Oterholm: Presteskøytene, Einar forlag, Halsanaustan, 2002

 Eksterne lenker 


Kategori:Norske skip
Kategori:Samferdsel i Loppa
Kategori:Samferdsel i Hasvik
Kategori:Samferdsel i Måsøy
Kategori:Samferdsel i Tana
Kategori:Samferdsel i Skjervøy
Kategori:Finnmarks samferdselshistorie
Kategori:Den norske kirke
Kategori:Norsk sjøfartshistorie
Kategori:Skip bygget i Norge
Kategori:Tanas historie
Kategori:Artikler i sjøfart-prosjektet